Hof red Kruis van Ground ZeroDie Kruis van Ground Zero Foto: Melanie Stetson Freeman, The Christian Science Monitor ‘n Appèlhof in New York het ‘n aansoek deur die organisasie American Atheist, van die hand gewys om die bekende Kruis van Ground Zero te verwyder. Die kruis was oorspronklik ‘n deel van die konstruksiestruktuur van die Wêreldhandelsentrum wat op 11 September 2001 deur Al Kaïda se aanvalle op die VSA vernietig is. Dié stuk het in die vorm van ‘n Latynse kruis gebreek, en is deur reddingswerkers as simbool van hoop en lewe uit die puin gehaal. Dit is hierna as kruis voor die ramptoneel opgerig. Intussen is besluit om die kruis in die museum ter herinnering van die tragedie te plaas. Atheist America, wat kruis en dwars deur die VSA ‘n aanslag teen Christelike simbole loods, het die hof genader en geargumenteer die kruis verteenwoordig die voortrek van die Christelike godsdiens bo ateïsme, en sou dus ‘n grondwetlike skending van geloofsvryheid wees. Die hof het egter onder meer bevind dat die grondwet nie geskryf is om alle historiese verwysings na godsdiens te verbied nie. Klik hier om die volledige artikel in die Christian Science Monitor te lees.